kardosdrur/scandi-wiki huggingface dataset:
Tage Fox Maule

Tage Fox Maule (født 19. maj 1902 i Tårbæk, død 4. marts 1945 i Dachau) var en dansk modstandsmand.

Fox Maule tog studentereksamen i 1919 fra Ordrup Gymnasium og påbegyndte studier ved Danmarks Tekniske Højskole. I studietiden var han medlem af Akademisk Skyttekorps, hvilket formentlig bestemte hans retning i livet som officersaspirant.

I 1937 blev han udnævnt til kaptajn og samtidig chef for 1. Livgardebataljon. Efter interneringen af hæren blev han i 1943 en del af de militære modstandsgrupper og førte her kommandoen over styrkerne på Slotsholmen og Amalienborg. I november 1943 blev han imidlertid angivet af en stikker, arresteret og fængslet, først i Shellhuset og siden i Vestre Fængsel, og den 2. februar 1944 blev han som en dødssyg mand deporteret til koncentrationslejren Dachau. På rejsen blev han smittet med difteritis og døde natten mellem den 3. og 4. marts 1945.

Han er begravet på Gentofte Kirkegård og mindet i Mindelunden i Ryvangen.

Eksterne henvisninger 
 
 Omtale i Modstandsdatabasen

Modstandsfolk fra Danmark
Ofre for Holocaust fra Danmark
Danskere i 1900-tallet
Officerer fra Danmark
Daa

Daa eller Daae er en dansk uradelslægt stammende fra Sønderjylland. Med generalmajor Gregers Daas død 20. december 1712 ophørte adelskabet. En borgerlig slægt med navnet, hvis medlemmer er efterkommere af Gregers Daa, findes flere steder i Danmark.

Våbenskjold 
Slægtens våbenskjold har en skråtstående, rød, tretindet mur i et blåt felt. På hjelmen er to af rødt og blåt delte vesselhorn.

Historie 
Adelsslægten Daa forekommer fra midten af 14. århundrede og delte sig i 15. århundrede i en sjællandsk og en fynsk linje. Slægtens mest kendte er den rige rigsadmiral Claus Daa til Ravnstrup, Borreby m.m. (1579-1641), der deltog med hæder som rytterofficer i Kalmarkrigen og 1625 blev medlem af rigsrådet. 1630 udnævntes han til rigsadmiral og førte en flåde mod Hamburg, dog ikke til kong Christian 4.s tilfredshed. Året efter var han kongens udsending til Haag og blev 1633 ridder. Hans ældste søn, Oluf Daa til Holmegård (f. 1606), ligesom faderen en ivrig talsmand for adelens rettigheder, blev 1648 kong Frederik 3.s rentemester og var nøje knyttet til Corfitz Ulfeldt, hvorfor han efter dennes fald 1651 mistede sit embede og i nogle år måtte opholde sig i udlandet, hvorfra han tilskrev kongen et trusselsbrev. En yngre søn af Claus Daa, Valdemar Daa til Borreby og Bonderup (1616-1691), var en ivrig alkymist og kom ved sit guldmageri i stor armod. Oluf Daas søn, Claus Daa til Daasborg, blev 1678 myrdet af en af sin hustrus, Sophie Amalie Lindenovs elskere (hun fik 1681 Daasborg ophøjet til Baroniet Lindenborg. Valdemar Daas søn, oberst Gregers Daa til Hald (1658-1712), der 1694 blev gift med baronesse Jeanne Marie Rüse, faldt som fører af det danske rytteri i Slaget ved Gadebusch 20. december 1712. Gregers Daa var sidste adelsmand af slægten Daa.

Af andre bekendte mænd af denne æt kan nævnes: Oluf Daa, død 1461 som biskop i Roskilde, hvor han 1452 stiftede de 12 apostles alter i Roskilde Domkirke med betydeligt jordegods. Herluf Trolle Daa til Snedinge (1565-1630) og Jørgen Daa (død 1619) var begge admiraler under Kalmarkrigen; den sidstnævnte udmærkede sig 1611 ved at erobre 7 svenske skibe ved Elfsborg, hvorfor han forlenedes med Holbæk Slot.

Nulevende dansk borgerlig slægt 
Gregers Daa var gift med baronesse Jeanne Marie Rüse, men fik med Sidsel Lauridsdatter, der var korporalsfrue i Daas regiment, sønnen Gregers Gregersen Daae (1711-1765), fra hvem den nulevende borgerlige slægt stammer.
Generalmajorens elskerinde gav han bopæl i et hus i Lysgård Sogn. Sissel Lauridsdatter blev flyttet til til et så afsides sted som Fur Sogn for at føde i dølgsmål (hemmeligt).

Barnet blev døbt 22. juli 1711. Præstens egen datter Kirstine Højer stod fadder. Generalmajorens navn er nævnt i dåbstilførslen, men ikke som fader til barnet: "Sissel Lauritsdatter høre under ham". Dernæst viser barnets navn, patronymet Gregers Gregersen, at hans fader hed Gregers til fornavn. I den tid, det her drejer sig om, 1711 og frem, vil nyfødte uvægerligt bære et patronymikon bestående af faderens fornavn med -sen i slutningen. 

Efter Fur Kirkebog fremtræder barnet formelt som ægtefødt, hvilket ikke burde være muligt.

Noter 

Adelsslægter fra Danmark
 
Slægter fra Danmark
Ludvig Alfred Otto Reventlow

Ludvig Alfred Otto greve Reventlow (16. februar 1916 i Aarhus – 6. april 1945 i Ryvangen) var en dansk modstandsmand.

Reventlow var søn af kaptajn og forpagter, grev Otto Carl Ferdinand Reventlow (1887-1929) og Ada Jessie Howard Grøn (1891-1983). Han blev uddannet cand.jur. og arbejdede som fuldmægtig hos statsadvokaten i Kolding og senere i København. Han deltog i arbejde for illegale blade, distribuerede forbudte tryksager, udfærdigede falske papirer, og i Studenternes Efterretningstjeneste organiserede han transporter for våben og hemmelige informationer fra Sverige. Tyskerne tog hans mor og to brødre som gidsler i februar 1945 for at få anholdt Ludvig Reventlow. Det lykkedes den 5. marts 1945, da Reventlow blev forrådt af en stikker og anholdt af Gestapo. Han blev henrettet sammen med andre modstandfolk på ordre fra Werner Best i Ryvangen den 6. april 1945 og er begravet i Mindelunden i Ryvangen.

Samme år blev der opstillet en mindesten for ham i parken ved Pederstrup, som havde været hans berømte forfader Christian Ditlev Reventlows hjemsted og museum siden 1940. Mindesmærket af sandsten blev udformet af den danske arkitekt Mogens Koch. Teksten på stenen lyder:

"CAND. JUR. GREVE REVENTLOW d. 6. april 1945, født d. 16. februar 1916. Død for Danmarks frihed."

Kilder

Eksterne henvisninger 
 

Medlemmer af Studenternes Efterretningstjeneste
Jurister fra Danmark
Ludvig Alfred Otto
Grever fra Danmark
Henrettede i Danmark af den tyske besættelsesmagt under 2. verdenskrig
Personer henrettet ved skydning
Personer fra Aarhus
Danskere i 1900-tallet
Henrettede personer fra Danmark
Gerard Bucknall

Generalløjtnant Gerard Corfield Bucknall, CB, MC (født 14. september 1894, død 7. december 1980) var en britisk officer og korpschef under 2. Verdenskrig.

I 1914 blev Bucknall under 1. Verdenskrig udnævnt til officer i The Middlesex Regiment og her gjorde han hæderfuld tjeneste i Frankrig. Mellem verdenskrigene gjorde han tjeneste i den ægyptiske hær (Ægypten var dengang en de facto del af det Britiske imperium) og gik på Staff College, Camberley. Han var chef for 2. bataljon ved 2. verdenskrigs udbrud, og blev efterfulgt af Brian Horrocks (som senere overtog en anden af Bucknalls poster), på det tidspunkt hvor British Expeditionary Force tog til Frankrig. Han blev udnævnt til chef for 53. division i 1941, men kom først i kamp i 1943 med den 5. britiske infanteridivision under invasionen af Sicilien og under Felttoget i Italien.

Bucknall gjorde indtryk på Montgomery, og da denne senere blev udnævnt til at lede landstyrkerne i Operation Overlord, de Vestallieredes invasion i Normandiet i juni 1944, udpegede han Bucknall til at lede 30. Korps. Alan Brooke, lederen af imperiegeneralstaben, mente imidlertid, at Bucknall ikke var kompetent til at lede på dette niveau. I august 1944 blev Bucknall fjernet fra sin post, på grund af 30. korps forholdsvis dårlige indsats, og blev erstattet af Horrocks. Montgomery indrømmede, at det havde været en fejl at udpege ham, og Bucknall fik posten som kommandant i Nordirland, en post som han beholdt til sin pensionering.

Referencer 
 Biographical Dictionary of British Generals of the Second World War, Nick Smart. .
 Caen 1944, Ken Ford. 

Generaler fra Storbritannien
Junglebogen (flertydig)

Junglebogen kan have flere betydninger:
 Junglebogen (bog) - en børnebog af den engelske forfatter og nobelpristager Rudyard Kipling
 Junglebogen (film fra 1942) - en amerikansk film fra 1942 baseret på Kiplings roman.
 Junglebogen (film fra 1967) - en tegnefilm af Disney-koncernen.
 Junglebogen 2 - efterfølgeren til filmen fra 1967
 Junglebogen (film fra 2016) - en spillefilm baseret på bogen

 Junglebogens Junglebørn - en animationsserie baseret på Disney-filmen, vist i Disney Sjov
M/F Sam Son

M/F Sam Son er en dansk færge, der sejlede ruten Hov-Sælvig, med hjemsted i Sælvig. 

Færgen blev indsat på ruten i 1985 og kunne medtage op til 330 passagerer. Færgen blev afløst af M/F Vesborg på ruten. 

Færger i Danmark
Victor Granberg

Victor Granberg var en svensk ballonskipper, der er kendt for en mislykket ballonopstigning, hvorved det alment kendte udtryk "Den går ikke, Granberg" opstod, der i dag betyder, "det kan ikke lade sig gøre.

Granbergs plan var at flyve i ballon fra Danmark til Sverige.

Granberg forsøgte først en opstigning fra Christiansborg Slots ridebane 12. juli 1857, til hvilken han havde fået tilladelse af kong Frederik d. 7. Under opstigningen revnede ballonen, og forehavendet måtte afbrydes.

Anden opstigning foretoges 26. juli samme år. Så snart ballonen kom op over hustagene, blæste den ind i Hofteatrets tag, hvorpå det lykkedes Granberg at redde sig ud. Uden Granberg om bord steg ballonen hurtigt og forsvandt af syne.

Efter sigende begyndte tilskuerne på dette tidspunkt at råbe "Den går ikke, Granberg!"

Udtrykket høres af og til også på svensk: "Den går/gik inte, Granberg!"

Referencer 

Tjek fødsels- og dødsår
Personer fra Sverige
Svenskere i 1800-tallet
Ballonflyvning
Confusion Bay (album)

Confusion Bay er det andet album fra det danske metalband Raunchy. Det blev udgivet 9. februar 2004 gennem Nuclear Blast Records.

Numre 
 "Join the Scene"
 "I Get What I See"
 "Summer of Overload"
 "Watch Out"
 "Nine – Five"
 "Show Me Your Real Darkness"
 "Confusion Bay"
 "The Devil"
 "Insane"
 "Morning Rise and a Friday Night"
 "Bleeding Pt. 2"

Noter

Eksterne henvisninger 
 

Album fra 2004
Raunchy-album
Katrine Gislinge

Katrine Gislinge (født 31. januar 1969) er en dansk koncertpianist. 

Hun begyndte at tage klaverlektioner i en alder af seks år. Efter at have taget sin eksamen i 1990 på Det Kongelige Danske Musikkonservatorium i København, studerede hun hos bl.a. Seymour Lipkin i New York, Boris Berman på Yale, og Peter Feuchtwanger i London. 

Katrine Gislinge har haft samarbejde med internationale musikere såsom violinisten Gidon Kremer, den tyske Petersen String Quartet, cellisten Jian Wang, cellisten Marc Coppey, fløjtenisten Emmanuel Pahud, violinisten Augustin Dumay og violisten Gérard Caussé. Hun har haft solokoncerter på internationale festivaler, såsom Festival Internacional Cervantino i Mexico, Le Festival de Radio France et Montpellier og Lockenhaus. Endvidere har hun været solist under ledelse af blandt andre Eri Klas, Hiroyuki Iwaki, Michael Schønwandt, Okko Kamu, Heinrich Schiff, Kurt Sanderling, Adam Fischer, Sylvain Cambreling og Gustavo Dudamel. 

I 1999 indspillede Katrine Gislinge cd'en Piano Works på Deutsche Grammophon og var dermed den første danske pianist til at udgive på dette mærke. Katrine Gislinge er kendt for at arbejde i det klassiske repertoire, herunder alle koncerter af Mozart og Beethoven. Men hun spiller også romantik: koncerter af Schumann, Chopin og Tjajkovskij. 

Katrine Gislinge har været jurymedlem ved internationale klaverkonkurrencer, – i 2006 og 2008 i Tivoli International Piano Competition. Hun har optrådt i flere tv-udsendelser og film, f.eks. i dommerpanelet ved DRs talentkonkurrence Spil for livet, i Smagsdommerne og Musikquizzen. 

Hun bor sammen med komponisten Bent Sørensen, og hun har to børn fra et tidligere ægteskab.

Referencer 

Pianister fra Danmark
Personer i Kraks Blå Bog
Kasper Støvring

Kasper Støvring (født 1973 i Viborg) er en dansk forfatter, foredragsholder og konservativ debattør. Han gik på Langkær Gymnasium i Tilst, hvor han blev student i 1993. Støvring er uddannet litteraturvidenskab på Københavns Universitet, og fik herefter en ph.d. på Institut for Kunst- og Kulturvidenskab samme sted.

Støvring har udgivet flere debatbøger, hvor han bl.a. taler for konservatisme og at fastholde Danmark, som det ser ud nu, og han har udgivet biografien Det etiske kunstværk om forfatteren Villy Sørensen i 2006.

Han er samtidig debattør og skriver i Berlingske, Kristeligt Dagblad og Kontrast. Han har desuden været post.doc. og ekstern lektor på Syddansk Universitet siden 2009, og har været lektor på HHX Selandia i Slagelse siden 2015. Han er ansat som bibliotekar på Herlufsholm Kostskole.

Han var formand for tænketanken Unitos, som han dannede i 2018 sammen med Mikkel Andersson og Halime Oguz fra SF.

Bibliografi 

 Blivende værdier. Konservativ kulturkritik og kulturkamp, Lindhardt og Ringhof 2004
 Det etiske kunstværk. Villy Sørensens poetik og litterære kritik, Gyldendal og Syddansk Universitetsforlag 2006
 Træk af den kulturkonservative tænkning. Med stadigt hensyn til Villy Sørensens essayistik, Ph.d.-afhandling 2008
 Den borgerlige orden. Tanker om borgerlighed og kultur (redigeret sammen med Morten Ebbe Juul Nielsen), Gyldendal 2008
 Sammenhængskraft, Gyldendal 2010
 Villy Sørensen og kulturkonservatismen, Informations Forlag 2011
 Fortællingen om fredens Europa, Munch & Lorenzen 2014
 Mytisk modernisme. Et tema i litteraturen omkring midten af det tyvende århundrede, Fønix 2018
 Gensyn med fremtiden. Et essay om den nye verdensorden, Munch & Lorenzen 2018
 Danmark under angreb. Kulturkritiske udvekslinger (sammen med Mikael Jalving), Indblik Egolibris 2018
Dansk natur - fortællinger om vejr og sind, Hovedland 2020
Fragmenter fra malstrømmen, Fønix 2021

Artikler

Referencer

Eksterne henvisninger 
 Kulturkritik.dk

Faglitterære forfattere fra Danmark
Debattører fra Danmark
Danskere i 2000-tallet
Biografiforfattere fra Danmark
Dansksprogede forfattere fra Danmark
Personer fra Viborg
Studenter fra Langkær Gymnasium & HF
Jailhouse Rock

Jailhouse Rock er en amerikansk sort-hvid-film fra 1957. Filmen, hvis hovedrolle blev spillet af Elvis Presley, blev produceret af Pandro S. Berman på Metro-Goldwyn-Mayer og havde Richard Thorpe som instruktør.

Filmen blev indspillet i perioden 13. maj til 14. juni 1957 og havde premiere i Memphis samme år den 17. oktober.
Jailhouse Rock var den tredje i en lang række af film med Elvis Presley.

Jailhouse Rock baserer sig på en historie af Ned Young og handler om en ung mand, som afsoner en dom for manddrab, og som lærer at spille guitar i fængslet. Efter sin løsladelse bliver han stjerne, men indhentes af sin fortid i form af hans cellekammerat, der kræver sin del af berømmelsen.

Den danske titel på Jailhouse Rock var Med knyttede næver.

Musik 
I alt var der indlagt seks Elvis-sange i filmen. De seks sange var:
 "Jailhouse Rock" (Jerry Leiber, Mike Stoller)
 indspillet hos Radio Recorders i Hollywood den 30. april 1957
 "Treat Me Nice" (Jerry Leiber, Mike Stoller)
 indspillet hos Radio Recorders i Hollywood den 5. september 1957
 "I Want To Be Free" (Jerry Leiber, Mike Stoller)
 indspillet hos Radio Recorders i Hollywood den 3. maj 1957
 "Don't Leave Me Now" (Aaron Schroeder, Ben Weisman)
 indspillet hos Radio Recorders i Hollywood den 23. februar 1957
 "Young And Beautiful" (Abner Silver, Aaron Schroeder)
 indspillet hos Radio Recorders i Hollywood den 30. april 1957
 "Baby, I Don't Care" (Jerry Leiber, Mike Stoller)
 indspillet hos Radio Recorders i Hollywood den 3. maj 1957

Presleys cellekammerat, spillet af Mickey Shaughnessy, sang i filmen den stille ballade "One More Day", en komposition af Sid Tepper og Roy C. Bennett.

Andet 
Presleys kvindelige modspiller i filmen var Judy Tyler. Den 3. juli 1957, kort efter filmoptagelserne var slut, var hun på ferie sammen med sin ægtemand. På vej gennem Wyoming var de indblandet i en bilulykke, hvor de begge blev dræbt. Judy Tyler nåede aldrig at se sig selv i Jailhouse Rock.

I den udendørs pool-scene, hvor "Baby I Don't Care" opføres, ses guitaristen Scotty Moore med solbriller når orkestret ses på afstand, mens han ikke bærer solbriller på de billeder, som viser orkestret tættere på.

Referencer

Links 
 

Elvis Presley-film
Amerikanske film fra 1957
Musicalfilm fra USA
FC Lejre

FC Lejre er en dansk fodboldklub, som er delvis fusion mellem klubberne Osted IF og Lejre IF. Fodboldaktiviteterne blev lagt sammen i 2006 – dog stadig med to selvstændige bestyrelser.
På generalforsamlingen i 2007 blev bestyrelserne så også lagt sammen. FC Lejre har satset stort på ungdomsarbejdet og har skabt flere 1.holds spillere. I 2010 rykkede klubben ned fra Sjællandsserien og ned i serie 1. I 2010/11 sæsonen er det dog gået så godt at man nu er i sjællandsserien, Danmarks 5. bedtse række.

Eksterne henvisninger 
 FC Lejres officielle hjemmeside

Fodboldklubber under DBU Sjælland
Lejre
Marstal/Rise

Marstal/Rise er en dansk fodboldklub, der siden oprettelsen fra sæsonstarten 2007 har fungeret som en delvis fusion mellem fodboldafdelingerne i klubberne Marstal IF og Rise Skytte- & Idrætsforening (RSI).

Spillertrup 2012

Eksterne henvisninger 
 Rise Skytte- & Idrætsforening – Fodboldafdelingen 

Fodboldklubber under DBU Fyn
Etableret i 2007
Ærø
Heather Graham

Heather Joan Graham (født 29. januar 1970 i Milwaukee, Wisconsin i USA) er en amerikansk skuespillerinde. Hun har medvirket i film som Boogie Nights (1997) og Austin Powers: The Spy Who Shagged Me (1999) og TV-serien Twin Peaks. Senere har hun spillet rollen som Mary Kelly i filmen From Hell (2001), baseret på historien om Jack the Ripper og for nylig medvirkede hun som stripperen Jade i Tømmermænd i Vegas (2009).

 Privatliv 
Heather Graham har været i forhold med Chris Doyle, musikerne Jason Falkner and Adam Ant, Chris Weitz, og skuespillerne James Woods, Kyle MacLachlan, Matthew Perry, Leonardo DiCaprio, Elias Koteas, Heath Ledger, Elijah Blue, og Edward Burns, og filminstruktøren Yaniv Raz. 

 Filmografi 
 Tømmermænd i Vegas (2009)
 Boogie Woogie (2009)
 ExTerminators (2009)
 Baby on Board (2009)
 Miss Conception (2008)
 Have Dreams, Will Travel (2007)
 Adrift in Manhattan (2007)
 Broken (2006)
 Gray Matters (2006)
 Bobby (2006)
 The Oh in Ohio (2006)
 Cake (2005)
 Mary (2005)
 Scrubs (2005)
 Blessed (2004)
 Hope Springs (2003)
 Anger Management (2003)
 Alien Love Triangle (2002)
 The Guru (2002)
 Killing Me Softly (2002)
 From Hell (2001)
 Sidewalks of New York (2001)
 Say It Isn't So (2001)
 Committed (2000) 
 Bowfinger (1999)
 Austin Powers: The Spy Who Shagged Me (1999)
 Lost in Space (1998)
 Scream 2 (1997)
 Boogie Nights (1997)
 Two Girls and a Guy (1997)
 Nowhere (1997)
 Entertaining Angels: The Dorothy Day Story (1996)
 Swingers (1996)
 Terrified (1996)
 Kiss & Tell (1996)
 Desert Winds (1995)
 Let It Be Me (1995)
 Don't Do It (1994)
 Mrs. Parker and the Vicious Circle (1994)
 Six Degrees of Separation (1993)
 Even Cowgirls Get the Blues (1993)
 The Ballad of Little Jo (1993)
 Diggstown (1992)
 Twin Peaks: Fire Walk with Me (1992)
 Shout (1991)
 Guilty as Charged (1991)
 I Love You to Death (1990)
 Drugstore Cowboy (1989)
 Twins (1988)
 License to Drive (1988)
 Student Exchange (1987)
 Mrs. Soffel'' (1984)

Fodnoter

Eksterne henvisninger 

 

Skuespillere fra Wisconsin
Personer fra Milwaukee
Pave Leo 11.

Pave Leo 11. (født 2. juni 1535, død 27. april 1605), født Alessandro Ottaviano de' Medici var pave fra 1. april 1605, hvor han blev valgt, frem til sin død senere på måneden og nåede således ikke engang at være pave én måned.

Eksterne henvisninger 

  

Paver
Leo 11
Resultatkontrakt

En resultatkontrakt er en aftale mellem en offentlig myndighed og en institution eller enhed som f.eks. en styrelse. Kontrakten sætter konkrete mål for de resultater, der skal nås i løbet af kontraktens periode (typisk et år).

Resultatkontrakter kobles ofte til ledelsens løn.

En hævdet bivirkning af resultatkontrakter er, at der fokuseres på at nå de specifikke mål snarere end på at udføre arbejdet fagligt forsvarligt.

Kilder 
 Offentlige ansatte mangler arbejdsglæde – dr.dk, 25. marts 2008
 Kritik af resultatkontrakter – dr.dk, 25. marts 2008

Myndigheder
Johannes Ebbesen

Johannes Ebbesen (Hvide) var marsk for kong Valdemar Sejr og korsfarer. Han blev sandsynligvis født ca. 1185 i Knardrup, Ølstykke Herred, og døde 1232 i Akko i Det hellige land.

Han var søn af Ebbe Sunesen (Hvide) fra Knardrup og nevø til biskop Peder Sunesen af Roskilde (1192-1201) og ærkebiskop Anders Sunesen af Lund (1201-1223). 

Sandsynligvis tog han del i et korstog bestående af tyske, engelske og skandinaviske riddere som sejlede fra Palermo i sommeren 1227. Hvis det stemmer, passer det med at hans testamente kan være skrevet i 1226-27 – her testamenterede han 40 mark sølv til etableringen af en kirke og et dominikanerkloster for Sankt Katharina i Roskilde. Klosteret fungerede til Reformationen i 1536.

Han blev begravet på Sankt Nikolai kirkegård i Akko, sandsynligvis en kirkegård der var forbundet med Den Tyske Orden i Akko.

Se også 
Slægten Hvide
Slægten Hvides ejendomme

Kilder 
 Jensen, Kurt Villads: Politikens bog om korstogene, København 2005, s. 166-67.
 Diplomataricum OP Dacie

Danskere i 1200-tallet
Rigsmarsker
Slægten Hvide
FC Helsingør

FC Helsingør er en dansk fodboldklub fra Helsingør. Klubben er et overbygningssamarbejde mellem Helsingør Kommunes fodboldklubber: Snekkersten IF, Espergærde IF, Helsingør FC, Vapnagaard FK72, Frem Hellebæk, Helsingør Idrætsforening Kvistgård IF, Tikøb IF, Gurre IF og Hornbæk IF. Overbygningen blev etableret den 1. august 2005 under det daværende navn Elite 3000 Fodbold, og klubben har hjemmebane på Helsingør Stadion.

Klubben skiftede forud for sæsonen 2012/13 navn til FC Helsingør; før hed klubben Elite 3000 Fodbold.

Førsteholdet spiller i . Det lykkedes klubben at kvalificere sig til at spille i Superligaen i sæsonen 2017/2018 blot 2 år efter klubben rykkede op i 1. division.

Historie 
FC Helsingør har sin oprindelse i Helsingør Idrætsforening. Foreningen spillede kampe på Grønnehave, der lå mellem Kronborg og Marienlyst. Grønnehave var en strand med sand og marehalm, men kommunen gav klubben tilladelse til at jævne området og så græs. De første 24 år blev kampene spillet her.

Helsingør Idrætsforenings første stadion, Helsingør Stadion (i mange år Sportspladsen), blev indviet den 1. juli 1923.

Nyt stadion 
I 2016 vedtog vedtog Helsingør Byråd, at et nyt stadion i forbindelse med Helsingør Hallen skulle bygges, da det gamle stadion ikke kunne udvides pga. pladsmangel. Det nye stadion blev taget i brug fra sæsonen 2019/2020.

Fanklub 
Fanklubben, FC Helsingør Fodboldfans er en af landets ældste, da den blev stiftet i 1988 som fanklub for Helsingør IF. Stemningsfraktion Kronborgs Drenge kom officielt til verden i marts 2017 og blev i februar 2018 en del af FC Helsingør Fodboldfans – officiel fanklub for FC Helsingør.

Nuværende spillertrup 
''Oversigt sidst opdateret:

Udlejede spillere

Kilder

Eksterne henvisninger 
 FC Helsingørs officielle hjemmeside 
 Helsingørs fodboldarkiv 
 FCH Talentakademi

Referencer 

Fodboldklubber under DBU Sjælland
Etableret i 2005
Helsingør Idrætsforening